**2024-2025-o‘quv yilida umumta’lim maktabi 6-sinf o‘quvchilarining IV chorakda**

**informatika va axborot texnologiyalari fanidan o‘zlashtirish darajasini aniqlash uchun**

**BSB topshiriqlari va mezonlari**

**IV chorak 4-BSB**

**Jami:** [**25 ball**]

**1-topshiriq**

URL manzili nima va u qanday uchta asosiy qismdan tashkil topadi? Har bir qismini tushuntirib bering.

URL manzili nima va u qanday uchta asosiy qismdan tashkil topadi? Har bir qismini tushuntirib bering.

URL (Uniform Resource Locator) — bu internetdagi resursning (veb-sahifa, fayl va h.k.) aniq manzilini ko‘rsatadigan matnli manzildir. URL uchta asosiy qismdan iborat:

Protokol (Masalan, http:// yoki https://)

Bu kompyuter qanday aloqa protokolidan foydalanishini bildiradi. https — xavfsiz protokol hisoblanadi.

Host yoki domen nomi (Masalan, www.example.com)

Bu saytning nomi yoki joylashgan server manzilini bildiradi.

Fayl yo‘li (Masalan, /pages/info.html)

Bu sayt ichida aniq qaysi sahifa yoki fayl ochilishini bildiradi.

**2-topshiriq**

Quyidagi kalit so‘zlarga ta’rif bering.

|  |  |
| --- | --- |
| **Kalit so‘z** | **Kalit so‘z ta’rifi** |
| Host | nternetga ulangan va ma'lumotlar saqlanadigan server yoki kompyuter. U veb-sahifalarni foydalanuvchilarga taqdim etadi. |
| Zararli dastur | Kompyuter tizimiga zarar yetkazish, ma’lumotlarni o‘g‘irlash yoki ishlashini buzish maqsadida yozilgan dastur. Bunga viruslar, troyanlar, josuslik dasturlari kiradi. |
| Manzillar kitobi | Elektron pochta tizimida kontaktlarning saqlanadigan joyi. Bu yerda foydalanuvchilarning ismlari, elektron pochta manzillari saqlanadi. |

**3-topshiriq**

Elektron xabarga biriktirilgan faylni ochish va elektron xabarga fayl biriktirish ketma-ketligini yozib bering.

Faylni ochish ketma-ketligi:

1. Elektron xatni oching.
2. Fayl biriktirilgan qismni toping.
3. Fayl nomi ustiga bosing.
4. Fayl ochiladi yoki kompyuterga yuklanadi.

Faylni biriktirish ketma-ketligi:

1. Yangi xat yozish oynasini oching.
2. “Biriktirish” (yoki "Attach") tugmasini bosing.
3. Kompyuterdan kerakli faylni tanlang.
4. Fayl xatga biriktiriladi.
5. Xatni yuboring.

**4-topshiriq**

Elektron pochtada xabarni bir papkadan boshqa papkaga ko‘chirishning ikki xil usulini yozib bering.

**Sichqoncha yordamida (drag and drop):**

1. Xabarni sichqoncha bilan ushlang.
2. Uni kerakli papka ustiga olib borib, qo‘yib yuboring.
3. Xabar yangi papkaga ko‘chadi.

**Menyu orqali ko‘chirish:**

1. Xabar ustiga sichqonchaning o‘ng tugmasini bosing.
2. Ochilgan menyudan “Ko‘chirish” (Move) bandini tanlang.
3. Ro‘yxatdan kerakli papkani tanlang va tasdiqlang.

**5-topshiriq. AMALIY**

“Yoshlar va sport” mavzusida kamida 5 ta slayddan iborat taqdimot tayyorlang. Unda sportning yoshlar hayotidagi o‘rni, sog‘liq uchun foydasi va mashhur sportchilar haqida slaydlar yarating. Har bir slaydga mos rasm va sarlavha qo‘shing. Taqdimotga mavzuga mos bo‘lgan ovoz (audio) qo‘shing.

**Baholash mezoni**

|  |  |  |  |  |  |
| --- | --- | --- | --- | --- | --- |
| **Bob** | **Mavzu** | **Baholanadigan ko‘nikma** | **Namunaviy topshiriq** | **Ajratilgan ball** | **Baholash mezoni** |
| VI bob. Internetda ishlashni o‘rganish | Veb manzillar haqida tushuncha. Qidirish tizimini ishlash tamoyili va axborotning ishonchliligi. Axborotni filtrlash. Veb-sahifa, veb-sayt, URL manzilidagi matnlarni saqlash. | Veb manzillar bilan ishlay oladi;Veb manzillarning qismlarga ajrata oladi;Veb manzillar domenlari bilan ishlay oladi; | 1-topshiriq | 3 ball | 1) to‘g‘ri javob berilgan har bir URL qismlari uchun **1 ball**dan, jami **3 ball**;2) javob qisman to‘g‘ri bo‘lsa **1-2 ball**;3) noto‘g‘ri javob uchun **0 ball**; |
| VII bob. Elektron pochtadan foydalanishni o ‘rganish | Elektron xatni yozish, tahrirlash, o‘qish, javob berish va matn bilan ishlash uskunalari. Foydalanuvchi manzillarini qo‘shish. | Elektron pochtadan foydalana oladi;Elektron pochtadan kelgan xabarlarni xavfli yoki xavfsiz ekanligini baholay oladi; | 2-topshiriq | 6 ball | 1) to‘g‘ri javob berilgan har bir band uchun **2 ball**dan, jami **6 ball**;2) qisman to‘g‘ri yozilgan har bir band uchun **1 ball**;3) noto‘g‘ri javob uchun **0 ball**; |
| Ilova qilingan hujjatlarni ochish, elektron xatga hujjat ilova qilish. | Elektron hujjatlarni yuborish qoidalarini qo‘llay oladi;Elektron xabarlarga hujjatlarni ilova qila oladi; | 3-topshiriq | 6 ball | 1) to‘g‘ri javob berilgan har bir band uchun **2 ball**dan, jami **6 ball**;2) noto‘g‘ri javob berilgan har bir band uchun **0 ball**; |
| Elektron pochta papkalarini boshqarish. Loyiha ishi. | Elektron pochtalarda papka yarata oladi;Elektron pochtada papkalarni boshqara oladi; | 4-topshiriq | 3 ball | 1) to‘g‘ri yozilgan har bir usul uchun **1.5 ball**dan, jami **3 ball**;2) noto‘g‘ri javob uchun **0 ball**; |
| VIII bob. Multimedia bilan ishlash  | Taqdimotni yaratish rejasi. Maketni tanlash va slaydga matn, tasvir, ovoz qo‘shish. | Taqdimot yaratish rejasini tuza oladi;Taqdimot yaratishda matn, tasvir, ovozlarni qo‘sha oladi; | 5-topshiriq | 7 ball | 1) taqdimot yaratilganda tasvirlar va audio fayllar mavzuga mos bo‘lsa va to‘g‘ri joylashtirilgan bo‘lsa **7 ball**;2) tasvir yoki audio fayl to‘g‘ri tanlanmagan va joylashtirishda qisman xatolikka yo‘l qo‘yilgan bo‘lsa **1-6 ball**;3) umuman bajarilmagan topshiriq uchun **0 ball**;  |
| **Jami** |  |  |  | **25 ball** |  |

**Izoh:** Ushbu materiallar o‘qituvchiga BSB topshiriqlarining qaysi bob va mavzudan ekanligi, shuningdek, qaysi ko‘nikmani rivojlantirishga xizmat qilayotganligi haqidagi ma’lumotni beradi.

O‘qituvchi yuqoridagi ma’lumotlar asosida BSB topshiriqlarning turli variantlarini shakllantirishi mumkin.